Jeg købte kun viaplay for at se premier league og champions league fodbold - begge ved live streaming. Jeg har nu ved 6/6 champions league kampe set 0/6 kampe uden konstante ophold. Mens jeg skriver dette spiller Real Madrid - Juventus, og jeg kan ikke logge ind på  Viaplay - hverken på PC eller på mit smart-tv. Jamen altså... jeg kunne blive ved. Når der ikke er problemer med driften, så er selve produktet i sig selv i en ynkelig klasse. Lydkvaliteten minder om 128 kb/s og video-kvaliteten er laaaaaaaangt fra HD. Det hakker, det er uskarpt.. jamen jamen jamen. Det er helt groteskt. Aldrig har jeg oplevet så dårligt et produkt. 

Besvarelse fra Viaplay:
Hej Torben,

Tak for din anmeldelse.

Vi er kede af at høre, at du har haft udfordringer med at se Champions League.

Når du oplever at streamen hakker eller buffer, er det oftest et tegn på, at internet forbindelse ikke kan følge med. 
Vi bruger en teknologi der hedder smoothstreaming. Den gør at lyd og billede, bliver tilpasset til din internet forbindelse. 
Bruger du WiFi, kan det være at netværket er ustabilt, hvorfor vi altid anbefaler at kable direkte, frem for trådløst.

Jeg vil meget gerne hjælpe dig til at få det til at køre som det skal. Du må derfor gerne sende en e-mail til support@viaplay.dk og markere den "Trustpilot", så vil jeg følge op på den.

Med venlig hilsen,
Anders
Viaplay 

Min besvarelse til Viaplay's besvarelse:
Hej Viaplay, tak for svaret. 

Som mange andre skriver herinde på Trustpilot, så er problemerne for mange, herunder i mit tilfælde, ikke forårsaget af en for langsom internetforbindelse. Jeg har erfaringer med Viaplay under to forskellige internetforbindelser, - den ene 20/20 mb og den anden 30/30 mb - begge meget højere, end hvad der er nødvendigt for jeres højeste streamingkvalitet. Det er jo en rigtig fin søforklaring at bebrejde kundens forhold i form af kundens internetopsætning - og forbindelse. I rammer imidlertid ved siden af i langt de fleste tilfælde, idet fejl - og mangler ikke er at identificere ved kundens forhold men ved jeres forhold. Andre kunder har her på Trustpilot argumenteret for, at netværksfejl og hakkende afspilninger aldrig har forekommet ved brug af andre apps som for eksempel Netflix. Jeres svar for tiltale er, i hvert fald ved live-streaming, oftest, at fejl og problemer ved live-streaming aldrig kan undgås komplet. Det er jeg og formentlig størstedelen af alle andre kunder indstillet på. Der er imidlertid en væsentlig forskel på enkelttilfælde og alle tilfælde. For jer er der tale om alle tilfælde. Alle champions-league kampe. Jeg har meget sjældent oplevet problemer ved live streaming af eksempelvis badminton og Premier League fodbold via jeres tjeneste, - så ved disse passer jeres vurdering af enkelttilfælde afgjort. MIN IRRITATION bunder i, at I tilbyder og lokker med et umanérlig eftertragtet produkt, som er Champions League fodbold, når I på ingen måde kan levere dette produkt. I har solgt mig X, men jeg har købt Y. Hvis I kun kan levere Premier League, badminton, atletik mv. uden at servere bryder sammen - SÅ TILBYD DISSE varegrupper i stedet for at favne over evne. 

Jeg har været i kontakt med jer op til flere gange nu. Jeres snævertsynethed begynder for alvor at irritere mig. I insisterer igen og igen på, at det er mine forhold - kundens forhold - der er præget af fejl og mangler. Anerkendelse er en dyd. Fornægtelse er en synd. Kunderservice handler om at servicere kunden og ikke at bebrejde kunden. 

Hvis I i sandhed vil hjælpe mig med at få Viaplay til at køre som det skal, som I har skrevet ovenfor I ønsker - ved at jeg kontakter jer via mail - så fjern jeres udbud af Champions League og forstærk jeres servere og generelle kapabiliteter - og når denne forbedrings/forstærkningsproces er gennemført - udbyd da igen Champions League. Jeg er spændt på at se om I vil hjælpe eller om I vil give søforklaringer. 

Med venlig hilsen, 
Torben